ભાજપના સ્ટાર પ્રચારકો એક પછી એક ગુજરાતમાં વિધાનસભાની ચૂંટણીના પ્રચાર માટે આવી રહ્યા છે. ત્યારે આજે વિદેશ પ્રધાન સુષ્મા સ્વરાજ અમદાવાદની મુલાકાતે છે. આજે તે બપોરે 2 વાગે ટાઉન હોલ ખાતે આયોજીત કાર્યક્રમમાં મહિલાઓ સાથે સીધો સંવાદ કરશે. ભાજપ દ્વારા અમદાવાદના ગુજરાત યુનિવર્સિટીના ટાઉન હોલ ખાતે આ માટે કાર્યક્રમનું આયોજન કરવામાં આવ્યું છે. જેમાં સુષ્મા સ્વરાજ વીડિયો કોન્ફરન્સિંગથી ગુજરાતની 150 થી વધુ જગ્યાઓ પર એક લાખથી વધુ મહિલાઓ સાથે સીધો સંવાદ કરશે. અને મહિલાઓના સવાલોના જવાબ આપશે. સાથે જ સરકારની મહિલા લક્ષી યોજના અંગે ચર્ચા કરશે. જેમાં મહિલાઓના સશક્તિકરણ અને સુરક્ષાને લઇને મોદી સરકારની નીતિઓથી લોકોને જાગૃત કરવામાં આવશે.